Diari Oficial de la Generalitat Valenciana


Sumari del DOGV 3104, del 21-10-1997 (1997/10855)

Informació pública de la declaració de necessitat d'ocupació dels béns i adquisició dels drets afectats per expropiació. Concessió d'explotació Forés número 2.246, a l'Alcora.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3104

Data del DOGV
:   21-10-1997

Secció del DOGV
:   ALTRES ANUNCIS - EXPROPIACIONS

Número del document
:   1997/10245


Organisme emissor
:   Conselleria d'Ocupació, Indústria i Comerç

Tipus de document
:   Anunci

INFORMACIÓ PÚBLICA [97/Q10537]
  
Informació pública sobre declaració de necessitat d'ocupació dels béns i adquisició dels drets afectats per expropiació. Concessió d'explotació Forés número 2.246, a l'Alcora (Castelló). Expedient JUEXPR/1997/6.
  
El senyor Francisco Bachero Beltrán, amb domicili al carrer de la Fàbrica, número 7, de l'Alcora i document nacional d'identitat 07012268, titular de la concessió d'explotació minera denominada Forés número 2.246, situada al terme municipal de l'Alcora, ha sol·licitat la iniciació d'expedient d'expropiació forçosa dels béns i drets afectats indicats al final d'aquest anunci, a l'empara del que disposen la Llei d'Expropiació Forçosa de 16 de desembre de 1954 i el seu reglament d'execució, aprovat pel Decret de 26 d'abril de 1957.
  
De conformitat amb els articles 105 de la Llei 22/1973, de 21 de juliol, de Mines, i 131 del Reial Decret 2.857/1978, de 25 d'agost, pel qual s'aprova el Reglament General per al Règim de la Mineria, l'atorgament d'una concessió d'explotació porta implícita la declaració d'utilitat pública. La concessió d'explotació Forés número 2.246 va ser atorgada per la Direcció General de Mines del Ministeri d'Indústria i Energia, el 16 de novembre de 1981, al senyor Vicente Forés Gallén; l'esmentada Direcció General l'11 de maig de 1983 va autoritzar el canvi de titularitat d'aquesta concessió d'explotació a favor del senyor Antonio Forés Gallén; i la Direcció General d'Indústria i Energia de la Conselleria d'Indústria, Comerç i Turisme el 24 d'abril de 1990 autoritzà el canvi de titularitat a favor del senyor Francisco Bachero Beltrán.
  
El Pla de Labors per a 1997 va ser aprovat per aquest Servei Territorial d'Indústria i Energia el 21 d'abril de 1997.
  
L'esmentada sol·licitud d'expropiació i el tràmit de declaració de necessitat d'ocupació dels béns i adquisició dels drets afectats es comunica als titulars dels drets afectats per l'expropiació, i a qualsevol persona, perquè en el termini de 20 dies hàbils, comptats des de l'endemà de la publicació d'aquest anunci, puguen aportar totes les dades que permeten la rectificació de possibles errors en la descripció dels béns i drets afectats, o oposar-se, per raons de fons o de forma, a la necessitat d'ocupació, tot assenyalant els fonaments d'aquesta i indicant, en aquest cas, els motius pels quals haja de considerar-se preferent l'ocupació d'altres béns o l'adquisició d'altres drets diferents i no compresos en la relació, com més convenient per a la finalitat que es persegueix.
  
Les al·legacions i la documentació es poden aportar en aquest Servei Territorial d'Indústria i Energia, carrer de Cavallers, 8, 12490 Castelló de la Plana, telèfon (964) 22 47 16, o per mitjà de qualsevol altre procediment dels que hi ha establits en la Llei de Règim Jurídic de les Administracions Públiques i del Procediment Administratiu Comú, Llei 30/1992, de 26 de novembre.
  
Relació d'interessats, béns i drets afectats
  
Terme municipal: l'Alcora
  
Polígon: 38
  
Parcel·la: 185
  
Titular: Manuel García Antequino
  
Adreça: Les Eres 1, 12725 l'Alcora
  
Sup (m2): 10.812
  
Cultiu: Bosc baix, garrofers i pins dispersos.